**Беларускі народны каляндар**

**на 2021 год**

Народны каляндар – гэта фальклорны каляндар, у які захаваны прыродна-храналагічныя веды народа. У яго аснове хранонімы, якія зафіксаваны ў вуснай народнай творчасці беларусаў.

Сістэматызаваны беларускі народны каляндар у складзе з велікодна-валачобнымі песнямі, якія ў строгай храналагічнай паслядоўнасці апісваюць традыцыйныя прысвяткі і святы ў тым ліку тыя, што закансерваваліся ў непараўнальных паэтычных узорах як Навагоддзі/Навалецці, з’яўляецца нашым шэдэўрам і фенаменальнай з’явай сусветнай нематэрыяльнай культуры.

У народным календары на 2021 год прадстаўлены асноўныя святы і прысвяткі з кароткімі тлумачэннямі, прыкметамі, прымаўкамі, урыўкамі з валачобных песень і г. д. Дні (хранонімы), якія адзначаюць беларусы-католікі, выдзелены курсівам. Зорачкай /\*/ пазначаны святы «рухомай» царкоўнай пасхаліі.

У наступным, 2022, годзе па каталіцкай пасхаліі Вялікдзень (Пасха) 17 красавіка і па праваслаўнай – 24 красавіка.

Умоўныя абазначэнні: п – панядзелак, а – аўторак, с – серада, ч – чацвер, пт – пятніца, сб – субота, н – нядзеля. Больш падрабязна пра значэнне хранонімаў календара можна прачытаць у нашых кнігах «Беларускі народны каляндар» (Мінск, 1993, 2002) і інш.

🟔**Студзень**🟔

**1. пт.** **Новы год.** ВКЛ перайшло на студзеньскі стыль у 1550 г., Расія – у 1700 г.

**6.** **с**. **Першая, Посная куцця**. Перадкалядная вячэра. Які дзень, такі і год. ***Богаз’яўленне, Тры Каралі****.* Католікі праводзілі маскіраваны абрад «Тры каралі», або «Гэроды».

**7.** **ч.** **Раство Хрыстова.** Пачатак **Каляд.** «Ой, Калядачкі, бліны-ладачкі…». Калядавалі. Насілі «звязду». Паказвалі батлейку. На Каляды праводзілі ігрышчы («вадзілі казу», «жанілі Цярэшку», «пяклі ката», гулялі ў «Яшчура» і інш.).

**9. сб. Сцяпан.** Дзень найму слуг, батракоў у мінулым.«На святога Сцяпана вышэй слуга за пана».

**13. с. Шчодрая куцця.** Пачатак **Шчодрага тыдня.** «Мароз, хадзі куццю есці».

**14. ч. Васілле. Новы год** па праваслаўнаму календару. «Сею, сею пасяваю, з Новым годам вас вітаю».

**18. п. Трэцяя, Галодная, Вадапосная куцця.** Апошнія дні Каляд. «Каляда ад’язджае».

**19. а. Вадохрышча (Кшчэнне).** «Святое Кшчэнне ваду ксціла…, свет ачысціла і ваду наверх пусціла», «На Вадохрышча завіруха – на Вялікдзень таксама».

**20. с. Прывадохрышча** – заканчэнне Каляд.Пачатак **Малой вясельніцы** (да посту).

**24. н. *Аксіння.*** «Аксіння дарогу перамяце, а корм падмяце». **Фядос.** «На Фядоса цёпла».

**25. п. Таццяна.** Свята студэнтаў. ***Павел.*** «Вее вецер – будзе вайна».

**31. н. Апанас, Гусінае свята.** Свята свойскай жывёлы. «Хавай нос у апанасаўскі мароз».

🟔**Люты**🟔

**1. п. *Ігнат.*** «На Святога Ігната зіма багата».

**2.а. *Грамніцы, Стрэчанне.*** «Калі на Грамніцы нап’ецца певень вадзіцы, то на Юр’я наесца вол травіцы», «Грамніца – хлебу палавіца».

**5*.* пт. *Агата.*** Каровіна свята***.*** «Хлеб і соль святой Агаты не пусціць бяды да хаты».

**6. сб. *Дарота.*** «Па Дароце высахнуць хусты на плоце». **Паўзіміца Аксіння. «**На Аксіні мяце**».**

**11. ч. Ігнат.** «Ігнат Грамніцам рад».

**12. пт.** **\*Стрэчаньскія Дзяды.**

**14. н. *Валянцін.*** Свята закаханых. **Трыфан.** «На Трыфана зорна – вясна позняя».

**15. п. Грамніцы, Стрэчанне.** «Зіма з летам сустракалася, пра здароўейка пыталася». «На Грамніцы палавіна зіміцы».

**17. с.** \****Серада Папяльцовая*** (пач. Вялікага посту ў католікаў, да 3.04).

**18. ч. Агата.** Каровіна свята***.***

**24. с. *Мацей.*** «На Мацея дарога пацее», «На Мацея адліга – будзе мароз». **Улассе.** Свята жывёлы. «Аўлас на сыры лас».

**26. пт. Фаціння.** Заступніца ад хвароб (ліхаманак, трасцы і інш.).

🕊 🕊

**1. п.** Пачатак **\*Памінальнага, Дзедавага тыдня.**

**4. ч. *Казімір.*** «Святы Казімір дровы сякець і ў клад кладзець».

**5. пт. \* Дзедава пятніца.**

**6. сб. \*Памінальніца.** КанецПамінальнага тыдня. Калі «вея» ў нядзелю, то авёс трэба сеяць на 9-м тыдні, калі ў панядзелак – то на 8-м, калі ў сераду ці чацвер – то пакідалі «дзесяцінкі дзве».

**8. п. \*Рабы тыдзень, Вясельніца, Развітальны, Сырапусны, Масленічны тыдзень.** Тыдзень перад Масленіцай. Які добры дзень на Масленым тыдні, у той дзень ад Іллі сеялі лён. Дзяўчаты вешалі «калодкі» не жанатым хлопцам. **\*Дзень сустрэчы** на Масленым тыдні.

**9. а. \*Заляцанне** на Масленым тыдні. **Янка, Паўраценне.** Мядзведзь паварочваецца ў бярлозе на другі бок.

**10. с. \*Лысая серада.** Праталіны-залысіны.

**11. ч. \*Блакітны чацвер.** Тумановы дзень. **\*Крывы, Тлусты чацвер, Валосы, Валосся.** Святажывёлы.«На Валосага бліны пяклі ці аладкі, каб былі валы гладкі».

**12. пт. \*Цешчыны вечары. *Рыгор.*** «На святога Рыгора ідуць рэкі ў мора».

**13. сб. \*Масленыя Дзяды (Бабы).** «Дзяды не зналі бяды, а нашы ўнукі зазналі мукі».  **\*Залвіцыны вячоркі. Васіль Капальнік.** Са стрэх капае.

**14. н.** \***Масленіца. «**Масленіца ў «вятху» (пасля поўні) – дзяржы пшаніцу ў мяху, сей пшаніцу на ўсю руку». **\*Развітальны, або Дараваны дзень. \*Гуканне вясны.** «Блаславі, божа, зіму замыкаці, вясну загукаці». На Палессі вадзілі карагоды, «спявалі чырачку», насілі ёлку з вянком. **Аўдоцця Вясноўка. Гуканне вясны.** «На Аўдокі голы бокі». (1.03 Новы год /Новае лета) у мінулым, сакавіцкі каляндарны стыль). «Святы Еўдакей … пераступ года».

**15. п. \*Паласказуб.** Першы дзень Вялікага посту (да 1.05). Паласкалі зубы гарэлкаю. **Хвядот.** «На Хвядота занос – усё сена знясе».

**17. с. \*Уступная серада.** Каб урадзіў лён, мылі верацёны ці калаўроты, хадзілі ў карчму і пераскаквалі цераз пень. **Герасім Гракоўнік.** «Герасім гракоў прыгнаў».

**19. пт.**  ***Язэп.*** «Святы Язэп сярод посту шлюб дае прахвосту» (забарона на шлюб). «На Язэпа пагода – год ураджайны».

**20. сб. \*Зборава субота.** Абрад «споведзі дзежкі». *Веснавое раўнадзенства ў 09.37 г.*

**21.** **н.** \***Зборніца, Ізбор.** Адзін з варыянтаў Новага года/лета ў час прыняцця юліянскага летазлічэння. «Святы Ізбор упярод ступіць». Пачатак збору селяніна ў поле.

**22. п. Саракі.** Было Новым годам/летам. Свята вясновага раўнадзенства. «Дзень з ноччу мераецца». «Святыя Саракі наперад пайшлі». Свята птушак. Прылятае 40 выраяў. «Святыя Саракі ў поле саху валаклі». **Пліска**. «На святога Пліска праб’ець лёд і пліска».

**25.** **ч**. ***Дабравешчанне, Звеставанне.*** «І птушка гнязда не кладзе». Прылёт бусла. Гуканне вясны. Было Новым годам/летам. «Перша свята – нова летца, Благавешчан зямлю сушыць». **Рыгор.** «На Рыгора зіма ідзе ў мора».

**26. пт. Міжблагавешчыны** (да 7 красавіка). Забарона на «запасванне» кароў.

**28. н.**\* ***Пальмова нядзеля*. «**Вярба б'е, не я б’ю».

**29. п.** \*Пачатак **Храстовага тыдня.** Пяклі «храсты».Засеўкі. Абрад **«**жаніцьбы коміна».

**30. а. Аляксей Цёплы.** Дзень рыбалова. «На Цёплага Аляксея рыба ідзе на нераст, карова на верас, а бортнік на хвою».

**🗓 🗓**

**1. с. Дар'я Вясенняя.** Адбельвалі палотны.

**4. н.*\*ВЯЛІКДЗЕНЬ*** у католікаў.

**5. п. *Арына.*** «На Арыну сей капусту ў расадніках».

**6. а. Камаедзіца.** Свята мядзведзя. **Благавеснік.** Пяклі пірагі «буславы лапы».

**7. с.** \***Серадапосце.** Выпякалі «храстцы». **Благавешчанне**. «Благавешчанне без ластавак – халоднае лета». Абрад «Страла».

**8. ч.** **Благуста.** «На Благусту сей капусту».

**9. пт. Матрона.** «На Матрону шчупак хвастом лёд разбівае».

**12. п.** Пачатак\***Пахвальнага тыдня.** «Дзікая качка яйцом пахваліцца».

**14. с. Прабуджэнне хатніка.** У гэты дзень хлусілі, каб заблытаць хатніка. «Апрэль – нікому не вер». **Мар’я.** Калі ў ясную ноч прыбывала вада, то суха будзе ў жніво на хлебнай ніве.

**15. ч. Палікарп.** «Пачатак бясхлебіцы».

**16. пт. \*Пахвальная пятніца.** Мыццё дзежак. **Мікіта.** «Калі на Мікіту крыгаход, то няма ні клёву, ні лову рыбаловам».

**17. сб. \*Пахвальная субота.** Не грымелі кроснамі, каб гром не грымеў.

**21. с. Руф.** Руф рушыць снягі.

**23. пт. *Юры.*** (Новы год па задыяку). «Першае святца – святы Юр’я», «Як зязюля закукуе за 12 дзён да Юр’я на «голы» лес, то не чакай ураджаю і будзе хварэць жывёла». ***Войцах.*** «Святы Вайцеху выпусціў жаўранка з меху».

**24. сб. Анціп –** ахоўнік зубоў.

**25**.**н.** \***Вербніца. *Марк.*** «Дождж на Марка, дык зямля як шкварка».

**26. п.** Пачатак \***Белага, Вялікага, тыдня. \*Чысты панядзелак.** Бялілі і мылі ў хаце.

**27. а. \*Чысты аўторак.** Каб на людзей і «гаўядо» не напала «парша», трэба ўсё мыць.

**28. с.** \***Дравяная страсць.** Мыюць усё драўлянае. **Пуд.** «Пуд снег пугне».

**29. ч.** \***Чысты чацвер.** Ідуць у лазню. Абрад мыцця дзежкі. **Арына.** «На Арыну сей капусту на расаду».

**30. пт.** \***Чырвоная, Велікодная, пятніца.** Сеялі гарох. **Зосім** – ахоўнік пчол. **Андрыянава ноч, Андрэй.** Ноч дзявочай варажбы і чараўніцтва.

**🌤 🌤**

**1. сб. \*Вялікая, Чырвоная, субота.** Фарбавалі яйкі. Канец Вялікага посту. **Кузьма.** «Май Кузьма з морквінай сустракае, а Пахом з гурком».

**2. н.** **\*ВЯЛІКДЗЕНЬ.**«Хрыстос уваскрос! – Сапраўды ўваскрос!». Быў Новым годам. «Першае свята – свята Вялікадня».

**3.** **п.** Працяг \***Вялікадня.** «Першы дзень пірагі маюць, а сярэдні пагуляюць, а паследні дзень выпраўляюць».

**5. с.** **\*Градавая серада**. **Праводны, Мёртвы, тыдзень.**  «Пайшла зіма да Кіева, а лета нам пакінула». **Ляльнік.** Свята Лялі – дачкі Лады. «Благаславі, маці,/ Ой, Лада, маці!/Вясну заклікаці».

**6. ч. \*Людавы дзень.** Раней у Віленскай губерні білі і качалі яйца з лубкоў, гушкаліся на арэлях. \***Вялікадне мёртвых (Наўскі Вялікдзень, Мёртвы Вялікдзень, Наўскі чацвер).** Дзень памінання на могілках. Хлопцы і дзяўчаты абліваліся вадою. **Юр'е.** Свята жывёлы. «Як дождж на Юр’я – хлеб будзе і ў дурня». Абрад «Страла».

**7. пт.** **\*Прашчэнне.** Абліваліся вадою. **Алісей. «**Прыйшоў Алісей – авёс пасей». **Бабскія розбрыкі.** Скокі жанчын і качанне па зямлі дзеля ўрадлівасці.

**8. сб. *Станіслаў.*** «Сей лён на Станіслава – вырасце як лава». **Марк.** «Дождж на святога Марка – дык зямля, як шкварка». **Ярылавіца.** Свята Ярылы.

**9. н. \*Праводная нядзеля.** «Ідзі, зіма, да Кучава, як ты нам надакучыла».

**10. п. \*Радаўнічныя Дзяды.**

**11. а.** \***Радаўніца.** «На Радаўніцу да абеду пашуць, па абеду плачуць, а к вечару скачуць».

**13. ч.** \****Ушэсце.*** Унебаўшэсце пана Езуса. Свята агляду жыта. **Якуб.** «На Якуба грэе люба».

**14. пт.**  **Макарэй.** Абрады ля вады.

**15. сб. Барыс**. Апякун поля і жывёлы.

**18. а. Арына Расадніца.** Дзень высаджвання расады ў Паазер’і.

**20. ч. Антоній.** «На святы Антоній сей авёс для коней, а як удасца дык і прадасца».

**21. пт. Іван Веснавы**. Апякун земляроба. «На Івана каласок, а на Пятра піражок».

**22. сб. Мікола Веснавы.** Свята пастухоў.  ***Алёна.*** «Сей лён на Алену, будзе кашуля па калена».

**23. н.** \****Сёмуха, Зялёныя святкі, Святы Дух.*** Свята зелені. «На Духа будзе цёпла і суха».**\*Міраносцы.** «На Міраносця п’яныі бабы цігаюць адна адну за валосця». **Зілот.**  «Сей пшаніцу на Зілота, і яна будзе як злота».

**24. п.** Пачатак \***Пераплаўнага, Чарвівага, тыдня.** Не трэба садзіць, бо заядуць чэрві. **Макей.** «Мокра на Макея – і лета не прасушыць». **Кірыла і Мяфод.** Калі дзень мокры – і лета будзе мокра.

**25. а. Епіфан.** «На Епіфана раніца ў чырвоным каптане, неба з барваю – гарачае лета».

**26. с. \*Градавая, Пераплаўная, серада.** Засцярогі ад граду і дажджу.

**27. ч.**  **Сідары.** «Прыйшлі Сідары – прыйшлі і сіверы».

**28. пт. \*Градабойцы, Ледавіты дзень** (Віленская губ.). **Пахом.** «Святы Пахом павее цяплом». «Сей агуркі на Пахом – будзеш насіць мяхом».

**29.сб. \**Троіца. Магдалена.*** «М. зязюльку прысылае».

**31. п. Шэсць дзеў.** «Лён сей позні». **Канапелька Матруна.** «У зямлю махнула». **Фядот.** «Як на дубе апушка – у Фядота поўна аўса кадушка».

**🌣 🌣**

**2. с.** **Тры пакутнікі.** «Няма лета, але пасля іх не бывае зімы».

**3. ч. Алёна, Ульяна.** Дзень ільну.

**4. пт.** **Васіліск.** «Ад Васіліска і салавей блізка».

**5. сб. Дзень Ефрасінні Полацкай.** Хадзілі ў Полацк пакланіцца і абракацца.

**7. п. Ян.** «Рой перад Янам – пчаляр будзе панам».

**10. ч. \*Ушэсце.** Абрад «Страла».

**13. н. Ерамей. *Антоній.*** «Антоні, аддай коні».

**14. п. Юстын і Харытон.** «Юстын цягне ўверх каноплі, а Харытон – лён».

**16. с.** \***Градавая серада. Лук’ян.** Паўднёвы вецер на Лук’яна – на добры ўраджай яравых.

**18. пт.** \***Сёмушныя Дзяды.**

**19. сб. \*Духавая субота, Зялёная субота.** Свята маладой зеляніны.«Завівалі» вянкі, бярозкі.

**20. н. \*Сёмуха, Тройца.** Культ продкаў і расліннасці. «Павядзём Куста пад гай зялёненькі...».

**21. п.** **\*Русальніца, Іван ды Мар’я.** Праводзіны вясны.«На Граннай нядзелі Русалкі сядзелі...». **Тодар.** «На Тодара раса – канапель паласа». *Летняе сонцастаянне ў 03.32 г.*

**22. а**. **\*Конскі Вялікдзень.** Свята коней. **Кірыла.** Пачыналі касавіцу ў Паазер’і.

**23. с. \*Градабой, Серада Русаль.** Здабывалі з ясеня святы агонь. ***Купала.*** У старажытн. – Новы год/лета.

**24. ч. \*Наўская Тройца, Абліваха.** Памінанне продкаў на могілках. ***Ян Купальны*.** «Сонца грае».

**25. пт. Анапрэй.** «Хто на Нупрэя пасее грэч, той будзе бліны печ».

**26. сб. Акуліна Грачышніца.** Сеялі грэчку. **Задзярыхвост.** Каровы «зыкуюць».

**27. н.** \***Русальчыны розыгры.** Засцерагаліся рос. \***Пятроўскія запускі**.Развівалі вянкі.

**28. п. \*Пятроўка, Петравіца.** Пятроўскі пост да 11 ліп**.** Пятроўка-галадоўка. **Амос.** «Прыйшоў Амос – цягне ўгору авёс».

**29. а. Ціхан.** «Пеўчыя птушкі заціхаюць». ***Пятрок.*** «Да Пятра зязюльцы кукаваці». «Прыйшоў Пятрок – апаў лісток, прыйдзе Ілья – ападуць і два».

**🌦 🌦**

**1. ч.** \***Дзявятнік.** Перавод уніятаў у праваслаўе. «Дзеўяць ягодзін на ветцы».

**2. пт.** \***Дзевятуха.** Дзень засцеражэння ад навальніцы.

**6. а. Купалле**. Свята Сонца і кахання. «Дзень адбаўленне, ночы прыбаўленне».

**7. с.**  **Іван Купала.** «Учора была Купала, а сёння Іван».

**8. ч.** \***Дзясятнік.** «Дзясятнік гнаі возіць».  ***Данат****.* «Святы Данат коскі точыць».

**9. пт.** \***Дзясятка.** «Косы точыць». «Жыта паспявае».

**10. пт. Самсон.** «На Самсона дождж – сем тыдняў то ж». ***Сем братоў.*** «Сем братоў варожаць, колькі тыдняў пагоды».

**12. п. Пятро.** Свята заканчэння Купалля.

**13. а. Паўпятро.** Дзень талакі. **Сымон і Юда.** «На Сымана й Юды конь баіцца груды».

**14. с. Кузьма і Дзям'ян.** Свята кавалёў. «Святы Пятро жыта спеліць, св. Кузьма сярпы робіць, а св. Дзям’ян сена грабе».

**17. сб. Андрэй.** «Авёс у світцы, а на грэчцы і кашулі няма». «Андрэй усіх мудрэй».

**18. н. Свята Месяца.** «Месяц гуляе».

**21. с. Казанская, Градавы дзень.** Засцераганне ад нябесных стыхій, ад хвароб вачэй і галавы. **Пракоп**. Пракоп бок прыпёк.

**25. н.**  ***Якуб.*** «На Якуба хлеба поўна губа». **Прокл.** Засцерагаліся вялікіх рос.

**26. п. *Ганна.*** Снапы кладзе. **Гаўрылей.** Засцеражэнне ад граду.

**29. ч. Афінаген.** Заціхаюць птушкі.

**30. пт. Серпавіца, Шыпілінка** (пятніца перад Іллёю). Дзень «зазубрывання» сярпоў перад жнівом.

**🌪 🌪**

**1. н. Макрыны.** «Глядзі восень па Макрыні».

**2. п. Ілля.** Свята дажджоў і навальніц. «Ілля нарабіў гнілля». «Укінуў у воду кусок ільда».

**4. с. Мар'я. «**Магдалена – вады па калена».

**6. пт. Барыс Палікоп. «**Барыс і Глеб – паспеў хлеб».

**7. сб. Ганны. «**Святы Ганны бабкі стаўляюць».

**9. п. Палікоп.** Паліць копы. **Панцеляймон.** Сцаляў ад хвароб галавы.

**10.а. *Лаўрын.*** «На Лаўрына спяшай да млына».

**12. ч. Сіла.** Жыта сей.

**14. сб. Макавей, Першы Спас.** Свята маку і мёду. **Спасаўка.** Пост да 27 жніўня.

**15. н. *Прачыстая, Зельная.*** «Прыйшла Прачыста – стала поле чыста». **Базыль.** «Базыль авечкам воўну дае».

**16. п. Антоны Віхравеі. Рох.** «Кірмаш на паненак» – дзень выглядання нявест.

**17. а. Еўдакія.** Агуркі збірае.

**19. ч. Яблычны Спас.** Свята садавіны.

**23. п. Лаўрэн** – свята млынара. «Баўтрамей і Лаўрын паказваюць, якая прыйдзе восень».

**24. а. *Баўтрамей.*** «Св. Баўтрамей высылае буслоў па дзяцей». «Прыйшоў Баўтрамей – жыта на зіму сей».

**27. пт. Міхей.** Выспяваюць брусніцы.

**28. сб. Прачыстая, Зельная.** Свята ўраджаю.

**29. н. Трэці Спас.** Свята хлеба. **Ян.** «Ян на лета прыйшоў, а ўжо восень знайшоў».

**30. п. Міроны Ветрагоны.** «Пыл па дарозе гоняць, па прыгожым леце стогнуць».

**31. а. Флор і Лаўр.** Свята коней. **Арабінавыя дзень і ноч.** Сухая навальніца, або дождж.

🕸 🕸

**5. н. Лупа.** «Сей на Лупа – будзе жыта купа».

**7. а. Баўтрамей. «**Жыта на зіму сей».

**8. с. *Другая Прачыстая.*** «Меншая Прачыста – канчай сеяць начыста».

**10. пт. Мацей**. Абаронца ад п’янства.

**11. сб. Калінавік, Іван Крываўнік.** «Да Яна прасіце, дзеткі, дажджу, а па Яне я й сам упрашу».

**13. п. Кіпрыян.** Журавель збіраецца ў вырай.

**14. а. *Узвіжанне.*** Закрыванне зямлі. **Сымон.** Абрад «жаніцьбы коміна».(Асенняе Навалецце/Навагоддзе з 1493 г.). **Бабіна лета.**

**19. сб. Цуды, Міхал.** «Міхал з поля спіхаў».

**21. н. Багач, Нараджэнне Божае Маці.** Свята заканчэння ўборкі зерневых. Засідкі.

**22. п.**  *Асенняе раўнадзенства ў 19.21г.*

**24. пт. Тадора.** «На Тадору ўсякае лета заканчваецца».

**26. н. Стаўроўскія Дзяды**

**27. п. Звіжанне.** Свята закрывання зямлі на зіму. Гадзюкі збіраюцца ў кучу.

**29.с. *Міхал.*** «Калі на Міхала з поўначы вецер вее, то не май на надвор'е надзеі». **Сіцыян.** «Святы Сацыян ды ляны пасцілаў».

**🕷 🕷**

**2. сб. Зосім.** Журавіны на Зосіма ўздымаюцца – мароз на Пакровы ўдарыць.

**3. н. Астап, Астаф'я.** Прыкметы па ветру.

**4.п. *Пранцішак, Францішак.*** «На Пранцішка зярнят шукае ў полі мышка».

**8. пт. Сяргей.** «З Сяргея пачынаецца зіма». **Жалезны тыдзень.** Чысцілі жалезныя рэчы.

**9. сб. Іван Шаптун, Іван Кураед, Багаслоў.** Шапталіся свахі пра нявест. «Іван Багаслоў дружкі разаслаў, а на Пакрова дзеўка гатова». «Святы Б. да буракі капаў».

**14. ч. Пакровы, Трэцяя Прачыстая.** Вясельная пара. «Свята Пакрова, пакрый зямельку лісточкам, а галоўку – вяночкам». «Пакровы – зарыкалі каровы». **Дзявоцкае лета** (па 21.10). Прымалі «ў дзеўкі» сябровак.

**21. ч. Трыфан, Палагея.** «Золкім ветрам вее». ***Зміцер.*** «Да Змітра баба хітра».

**25. п. Марцін** – свята млынароў. Частаваліся гусяцінай на млынавым крузе. «Марцін святы – любіцель гагаты».

**28.ч. *Сымон і Юда.*** «Сымон з Юдаю працу ў полі канчаюць, хаты аглядаюць». ***Параскева Пятніцкая.*** Забарона на прадзенне.

**29. пт. Лонгін.** Збавіцель ад хвароб вачэй.

**30. сб. Паклоны.** Дзень адбівання паклонаў.

**31. н. Лука.** «Хто сее да Лукі, не будзе мець ні хлеба, ні мукі». Дзень іканапісцаў.  ***Юльян –*** ахоўнік дзяцей.

🌨 🌨

**1.п. *Усе святыя.***

**2.а. *Задушны дзень.*** Памінальны дзень.

**4. ч. Казанская.** «Да Казанскай – не зіма, а пасля – не восень; зранку дождж, з вечара – снег. Выязджай на Казанскую на калёсах, а палазы з сабой прыхапі».

**6. сб. Асяніны, Змітраўскія Дзяды.** «Святыя дзяды, завём вас...».

**8. п. Зміцер.** «Да Змітра дзеўка хітра». Канец надзеі выйсці замуж у гэтым годзе.

**9.а. *Тодар.*** «На Тадора поўна камора».

**10. с. Параскі.**  Апякунка жанчын і рукадзелля.

**11. ч. Настуся.** Настуся стрыжэ авечкі. ***Марцін.*** «Мядзведзь кладзецца ў бярлогу».

**12. пт. Артошка.** Пачатак прадзення.

**14. н. Кузьма-Дзям'ян.** Апякун земляробства, кавалёў і вяселля.

**21. н. Міхайлаў дзень.** Абаронца ад грому. Мядзведзі ідуць у спячку.

**22. п. Матрона. «**З Матроны становіцца зіма».

**24. с. Хвёдар Студзянец.** «Хвёдаравы вятры галоднымі ваўкамі скуголяць».

**25. ч. *Кацярыны.*** «Кацярына забрала лета». **Іван Міласцівы.** Дзень падарункаў.

**27. сб. Юстыніян.** Апякун плоднасці і дзяцінства. **Піліп.** Пярэдадзень Піліпоўскага посту (да 7 студзеня).

**28. н. Піліпаўка** – перадкалядны пост (да 06.01).

**29. п. Мацей.** «На Мацея зіма пацее».

**30.а. *Андрэйкі***. Дзявочае свята.

🟔 🟔

**4. сб. *Барбара.*** «Барбара ноч урвала, а дзень надтачыла». **Увядзенне.** Водзяцца ваўкі.

**5. н. Пракоп. *Савы.*** «Барбара мосціць, Сава цвікі войстрыць, а Мікола прыбівае».

**6. п. *Мікола.*** «Хвалі зіму па Міколе». **Матрыхваны.**Не пралі.

**7. а. Кацярыны.** «Забрала край лета».

**9. ч. Юр'е Зімовы.** Юра мосціць. ***Ганны.*** «Ад Ганны да Каляд два тыдні і два дні».

**13. п. Андросы, Андрэйкі.** Варажылі.

**14. а. Навум.** «Наставіць на вум». Пачыналі вучыць дзяцей грамаце.

**17. пт. Варвары**. «Міколаі Варвара ноч урвалі».

**18. сб. Савы, Міколін бацька.** «Сава мосце, а Мікола гвоздзе».

**19. н. Мікола Зімовы. «**Без Міколы небывае ні зіма, ні лета». «Мікола марозам гвоздзіць».

**21. а.***Зімовае сонцастаянне ў 15.59 г.*

**22. с. Ганны.** «Ганны – прыбавіцца багата дня». «Ганкі – палічаны дзянькі».

**24*.* пт*.* *Посная куцця.*** Пачатак Каляд (да 6 студз.).

**25. сб. *Божае Нараджэнне.*** Было Новым годам. «Свята Ражаство упярод пашло, новы гадок павёў радок». **Спірыдон Сонцаварот.**

**26.н. *Сцяпан.*** Дзень найму батракоў у мінулым. «Кожны сабе пан».

**31. пт. *Багатая куцця. Сільвестр.*** Варажылі дзяўчаты. **Марк.** «Марка да Варка – няхай будзе парка».

***Алесь ЛОЗКА, фалькларыст***

220104 Мінск, вул. Матусевіча, 50-21.

8029-7785698